CELEX: C2007/042/63
Language: sl
Date: 2007-02-24 00:00:00
Title: Zadeva T-403/06: Tožba, vložena 22. decembra 2006 — Belgija proti Komisiji

24.2.2007   
            
            
               SL
            
            
               Uradni list Evropske unije
            
            
               C 42/36
            
         Tožba, vložena 22. decembra 2006 — Belgija proti Komisiji
   (Zadeva T-403/06)
   (2007/C 42/63)
   Jezik postopka: francoščina
   Stranki
   
      Tožeča stranka: Kraljevina Belgija (zastopnika: L. Van den Broeck, zastopnik, in J. Meyers, avocat)
   
      Tožena stranka: Komisija Evropskih skupnosti
   Predlogi tožeče stranke tožeče stranke
   
               —
            
            
               razglasitev ničnosti izpodbijane odločbe ob uporabi člena 230 ES;
            
         
               —
            
            
               Komisiji (Eurostatu) naj se naloži plačilo stroškov tega postopka.
            
         Tožbeni razlogi in bistvene navedbe:
   Tožeča stranka s to tožbo predlaga razglasitev ničnosti odločbe Komisije, vsebovane v dopisu Evropskega statističnega urada (Eurostat) z dne 18. oktobra 2006, da bo spremenila podatke o javnem primanjkljaju in javnem dolgu Belgije za leto 2005 in da bo objavila tako spremenjene podatke na podlagi člena 8h(2) Uredbe Sveta (ES) št. 3605/93 z dne 22. novembra 1993 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (1), kot je bila spremenjena. Tožeča stranka izpodbija dve spremembi, ki ju je izvedla Komisija, in sicer s tem, da je Fonds de l'infrastructure ferroviaire (FIF) uvrstila v sektor državnih organov, ne pa v sektor nefinančnih družb za uporabo Evropskega sisitema računov 1995 (ESR 95) (2) in da je zabeležila prenos kapitala v višini 7.400 milijonov evrov zaradi prevzema dolgov Société nationale des Chemins de fer belges (SNCB) s strani države (FIF) leta 2005.
   V podporo predlogu za razglasitev ničnosti tožeča stranka navaj nasjednje razloge.
   Glede uvrstitev FIF v sektor državnih organov zatrjuje, da naj bi šlo za kršitev člena 8h (2) Uredbe (ES) št. 3605/93 in točk 2.12, 3.19 in od 3.27 do 3.37 ESR 95. Tožeča stranka meni, da je treba FIF šteti za „institucionalno enoto“ v smislu točke 2.12 ESR 95 in za „tržnega proizvajalca“ na podlagi meril, določenih v točkah 3.19 in od 3.27 do 3.37 ESR 95, in jo je treba kot tako umestiti izven sektorja državnih organov. Tako zatrjuje, da je v izpodbijani odločbi napačno zavzeto stališče, da FIF ne izpolnjuje teh dveh pogojev za leto 2005.
   Podredno glede kapitala v višini 7.400 milijonov evrov, ki ga je Belgija prenesla na družbo SNCB zaradi prevzema dolgov te družbe s strani FIF leta 2005 tožeča stranka sklicuje navaja tri tožbene razloge. Prvi se nanaša na kršitev člena 8h(2) Uredbe (ES) št. 3605/93 in točk 1.33, 1.44(c), 4.165(f) in 6.30 ESR 95. Tožeča stranka zatrjuje, da naj pripis zadevnega dolga FIF ne bi izviral iz „transakcije“ v smislu točke 1.33 ESR 95, temveč iz „prestruktiriranja“ v smislu točk 1.44(c) in 6.30 ESR 95. Podredno zatrjuje, da, četudi bi bilo treba pripis dolga FIF analizirati kot „transakcijo“ v smislu točke 1.33 ESR 95, pa ne gre za prenos kapitala v smislu točke 4.165(f) ESR 95. Drugi tožbeni razlog, na katerega se sklicuje v okviru izpodbijanja zabeležbe prenosa kapitala v višini 7.400 milijonov evrov s strani Belgije na družbo SNCB, je kršitev člena 253 ES, ker Komisija po mnenju tožeče stranke izpodbijane odločbe v tem pogledu ni zadostno obrazložila. Poleg tega tožeča stranka zatrjuje, da naj bi izpodbijana odločba kršila načelo varstva zaupanja v pravo s tem, da naj bi se v njej odstopilo od mnenja, ki ga je Komisija (Eurostat) izrazila v dopisu z dne 13. avgusta 2004, v katerem je izvedenec Komisije soglašal z analizo, ki jo tožeča stranka zagovarja v tej zadevi.
   
      (1)  UL L 332, str. 7.
   
      (2)  Potrjeno z Uredbo Sveta (ES) št. 2223/96 z dne 25 junija 1996 o Evropskem sistemu nacionalnih in regionalnih računov v Skupnosti (UL L 310, str. 1).